логически контрол на достъпа с цел предотвратяване на неразрешен достъп до инфраструктурата или до системите, използвани от превозвачите;
 б)
 автентификация;
 в)
 регистриране за гарантиране на проследимостта на достъпа;
 г)
 редовен преглед на правата на достъп.
 Член 4
 Връзка и достъп до интерфейса на превозвача
 1. Превозвачите се свързват с интерфейса на превозвача чрез един от следните начини:
 а)
 специална мрежова връзка;
 б)
 връзка с интернет.
 2. Превозвачите имат достъп до интерфейса на превозвача чрез един от следните начини:
 а)
 междусистемен интерфейс (приложно-програмен интерфейс);
 б)
 уеб интерфейс (браузър);
 в)
 приложение за мобилни устройства.
 Член 5
 Търсения
 1. За да извърши търсене за проверка, превозвачът предоставя следните данни за пътуващия:
 а)
 фамилно име; собствено име или имена;
 б)
 дата на раждане; пол; гражданство;
 в)
 вид и номер на документа за пътуване и трибуквения код на държавата, издала документа за пътуване;
 г)
 датата, на която изтича срокът на валидност на документа за пътуване;
 д)
 планираната дата на пристигане на границата на държава членка, която прилага изцяло достиженията на правото от Шенген, или на държава членка, която не прилага изцяло достиженията на правото от Шенген, но използва Системата за влизане/излизане;
 е)
 едно от следните:
 (1)
 предвидената държава членка на влизане, която прилага изцяло достиженията на правото от Шенген;
 (2)
 когато е възможно да се определи предвидената държава членка на влизане — летище в държавата членка на влизане, която прилага изцяло достиженията на правото от Шенген;
 (3)
 предвидената държава членка на влизане, която не прилага изцяло достиженията на правото от Шенген, но използва Системата за влизане/излизане;
 (4)
 когато е възможно да се определи предвидената държава членка на влизане — летище в държавата членка на влизане, която не прилага изцяло достиженията на правото от Шенген, но използва Системата за влизане/излизане;
 ж)
 подробностите (местни дата и час на заминаване по разписание, идентификационен номер, ако има такъв, или други средства за идентифициране на транспорта) за транспортните средства, използвани за достъп до територията на държава членка, която прилага изцяло достиженията на правото от Шенген, или до държавата членка, която не прилага изцяло достиженията на правото от Шенген, но използва Системата за влизане/излизане.
 2. Когато за маршрута се изисква пътуващият да притежава двукратна входна виза, превозвачът предоставя информация, че маршрутът включва две влизания в държавите членки при въвеждане на търсенето за проверка.
 3. За целите на предоставянето на информацията, посочена в параграф 1, букви а)—г), превозвачите могат да сканират машинночитаемата зона на документа за пътуване.
 4. Когато пътникът е изключен от обхвата на Регламент (ЕС) 2017/2226 в съответствие с член 2 от посочения регламент или е в летищен транзит, превозвачът трябва да може да посочи това в търсенето за проверка.
 5. Превозвачите трябва да могат да въвеждат търсене за проверка за един или повече пътници. Интерфейсът на превозвача включва отговора, посочен в член 6, за всеки пътник, включен в търсенето.
 Член 6
 Отговор
 1. Когато пътникът е изключен от обхвата на Регламент (ЕС) 2017/2226 в съответствие с член 2 от същия регламент, намира се в летищен транзит или притежава национална виза за краткосрочно пребиваване по смисъла на член 3, параграф